Enciklopedistai

Enciklopedistai – prancūzų švietėjų grupė, 1751–1772 m. leidusi Enciklopediją (Encyclopédie), arba Aiškinamąjį mokslų, menų ir amatų žodyną.
Enciklopedistus subūrė Denisas Didro, kuris buvo ir vienas iš Enciklopedijos atsakingųjų redaktorių, daugumos straipsnių iš tiksliųjų mokslų autorius. Enciklopedijoje pastoviai bendradarbiavo apie 60 autorių, kurie ir buvo vadinami enciklopedistais. Tarp tų autorių buvo tokios įžymybės kaip Žanas Žakas Ruso, Šarlis Luji Monteskjė, Volteras, baronas D'Holbachas ir daugelis kitų.
Enciklopedistai buvo įsitikinę, kad visa tikrovė gali būti pažinta, suklasifikuota ir suprantama žmogaus protui. Enciklopedijoje pirmą kartą siekta pateikti ir praktines žinias.

Veikla

Švietėjai lankė žymiausius Paryžiaus amatininkus, juos klausinėdavo apie amato paslaptis, visa tai užrašydavo, bandė suvienodinti profesinius terminus.
Enciklopedijoje žinių visuma buvo skirstoma į tris pagrindines šakas: atmintis/istorija, protas/filosofija, vaizduotė/poezija. Enciklopedistų veikla, susijusi su Enciklopedijos leidimu, susidūrė su įvairiausiais sunkumais ir ne tik ideologiniais. D. Didro kuriam laikui buvo uždarytas Venseno kalėjime, o pritrūkęs lėšų Enciklopedijos leidybai turėjo parduoti savo biblioteką Rusijos valdovei Jekaterinai II-ajai.

Sąrašas

Yra žinoma 140 Encyclopédie autorių. Pagrindiniai (po Kafkerio) yra išskirti atskirai.
A
Abbes, Alembert (gamtos mokslai, taip pat tokios temos kaip religija ir filosofija), Allard, Allut, Anville, Argenville (sodininkystė), Arnauld, Aumont (medicina), Authville
B
Barthez, Paul-Joseph, Barthez de Marmorières, Beauzée (gramatika), Bellin (jūrininkystė), Berthoud, Bertrand, Blondel (architektūra), Bordeu, Bouchaud, Boucher d'Argis (jurisprudencija), Bouchu, Boufflers, Bouillet, Jean, Bouillet, Jean-Henri-Nicolas, Boulanger, Bourgelat (arkliai), Brisson, Brosses, Brullé
C
Cahusac (šokiai, muzika ir šventės), Collot, Compt
D
Damilaville, Daubenton, Louis-Jean-Marie (biologija), Daubenton, Pierre, David, Deleyre, Desmahis, Desmarest, Diderot (religija, filosofija, politika, ekonomika ir kitos temos), Douchet, Duclos, Dufour, Du Marsais (gramatika), Durival, Jean Luton, Durival, Nicolas Luton
E
Eidous; Heraldika, kalvystė, jojimo menas
F
Faiguet, Falconet, Fenouillot, Formey (religija, filosofija, mokslas ir kitos temos), Fortbonnais, Fouquet
G
Genson, Goussier, Grimm, Grosley, Gueneau, Guillotte
H
Holbach; mokslas, religija, politika
J
Jaucourt; religija, politika, ekonomika, medicina, literatūra
K
Kurdwanowski
L
La Bassée, La Chapelle (matematika), La Condamine, La Motte-Conflans, Landois (menas), Lavirotte, Le Blond (karyba), Le Breton, Lefebvre, Le Moniier, Lenglet, Le Romain, Charles Le Roy, Charles-Georges Le Roy, Le Roy, Jean-Baptiste (technika), Le Sage, Lezay-Marnésia, Liebault, Louis (chirurgija), Lubières, Lucotte
M
Magimel, Mallet (prekyba, istorija, literatūra, Religija ir kt.), Malouin, Margency, Marmontel, Menuret, Millot, Monnoye, Montamy, Montdorge, Montesquieu, Montet, Montlovier, Morand, Morellet
N
Naigeaon, Necker
O
Ogiński
P
Paillasson, Papillon, Paris de Meyzieu, Penchenier, Perrinet d'Orval, Perronet, Pesselier, Pestre, Petit, Pezay, Polier, Prades
Q
Quesnay
R
Rallier, Robert Ratte, Jean Romilly, Jean-Edme Romilly, Rousseau (muzika ir politikos teorija), Roux
S
Saint-Lambert, Sanchez, Sauvages, Seguiran, Soubeyran
T
Tarin (anatomija ir fiziologija), Thomas, Toussaint (jurisprudencija), Tressan, Tronchin, Turgot
V
Vandenesse (medicina ir farmacija), Venel (chemija, medicina ir kitos temos), Villiers, Vinfrais, Voglie, Voltaire
W
Watelet, Willermoz
Y
Yvon